விலை மலிகிறது, அவனவன் பைக் கார் என வாங்குகிறான். அதோடு காசு கொடுத்தால் டோர் டெலிவரி செய்யப்படும் லைசென்ஸையும் வைத்துக்கொண்டு தெருக்களில் விடும் அளப்பரை தாங்கமுடியவில்லை. சைக்கிள் வைத்திருந்தவன் ஸ்கூட்டருக்கு மாறினால் அது வரவேற்க்கப்படவேண்டிய பொருளாதார வளர்ச்சி என்றாலும் சைக்கிளைப் போல் ஸ்கூட்டரையும் இஷ்டத்துக்கு ஓட்டுவது என வைத்துக்கொண்டு திரிகிறார்கள். இவர்கள் தொல்லை ஊர்களுக்குள் மட்டுமின்றி நெடுஞ்சாலைகளிலும் அதிகரித்துவிட்டது. ரேஸிங் பைக்கை ஓட்டுகிற ஸ்டைலில் ரெண்டு இஞ்சு அகலமுள்ள டயருடன் கூடிய வண்டிகளை தறிகெட்டு ஓட்டி அதோடு நில்லாமல் பதினைந்து இருபது மடங்கு சக்தி அதிகம்வாய்ந்த கார்களுடன் போட்டி வேறு போட்டு நம் பிராணனை எடுக்கிறார்கள்.